Komisijos reglamentas (EB) Nr. 1359/95,
1995 m. birželio 13 d.
iš dalies keičiantis Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I ir II priedus bei panaikinantis Reglamentą (EEB) Nr. 802/80
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo [1], ypač į jo 9 ir 12 straipsnius,
kadangi Reglamentu (EEB) Nr. 2658/87 buvo nustatyta prekių nomenklatūra (toliau - Kombinuotoji nomenklatūra), kuri tuo pat metu atitinka Bendrojo muitų tarifo ir Bendrijos užsienio prekybos statistikos reikalavimus;
kadangi 1995 m. sausio 1 d. įsigaliojusiame 1994 m. gruodžio 20 d. Reglamente (EB) Nr. 3115/94, iš dalies keičiančiame Reglamento (EEB) Nr. 2658/87 I ir II priedus, buvo atsižvelgta į:
- pasikeitusius reikalavimus, susijusius su statistika ir verslo politika, ypač remiantis 1994 m. gruodžio 22 d. Tarybos sprendimu 94/800/EB dėl susitarimų, pasiektų daugiašalių derybų Urugvajaus raunde (1986-1994), sudarymo Europos bendrijos vardu jos kompetencijai priskirtais klausimais [2] ir 1994 m. gruodžio 22 d. Tarybos reglamentu (EB) Nr. 3231/94 dėl tam tikrų priemonių, atsiradusių užbaigus derybas pagal XXVI:6 straipsnį ir kitų supaprastinimui skirtų priemonių [3],
- poreikį suvienodinti arba išaiškinti tekstus;
kadangi nuo 1995 m. liepos 1 d. reikia taikyti tam tikras tarifų priemones, ypač žemės ūkio produktams, kaip nustatyta pagal Urugvajaus daugiašalių derybų raundą;
kadangi Komisija reglamentu, kuris būtų taikomas nuo 1995 m. liepos 1 d., turi patvirtinti visapusišką Kombinuotosios nomenklatūros variantą kartu su atitinkamomis Bendrojo muitų tarifo autonominių ir įprastinių muitų normomis, vadovaujantis Sprendimu 94/800/EB ir Reglamentu (EB) Nr. 3231/94 bei kitomis Tarybos arba Komisijos patvirtintomis priemonėmis [4];
kadangi Reglamente (EEB) Nr. 802/80 [5] su pakeitimais, padarytais Reglamentu (EEB) Nr. 2723/90 [6], kai kurie produktai klasifikuojami kaip sviestas Kombinuotosios Nomenklatūros 04050010 subpozicijoje; kadangi šis klasifikavimas nebeatitinka prie šio reglamento pridedamos Kombinuotosios Nomenklatūros pozicijos Nr. 0405 naujosios struktūros; kadangi reikia panaikinti Reglamentą (EEB) Nr. 802/80;
kadangi šiame reglamente numatytos priemonės atitinka Muitinės kodekso komiteto tarifų ir statistinės nomenklatūros skyriaus nuomonę,
PRIĖMĖ ŠĮ REGLAMENTĄ:
1 straipsnis
Šio reglamento priedai pakeičia Reglamento (EEB) Nr. 2658/87 I ir II priedus.
2 straipsnis
Reglamentas (EEB) Nr. 802/80 panaikinamas.
3 straipsnis
Šis reglamentas įsigalioja 1995 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. birželio 13 d.